มีอะไรกับแฟนถุงยางแตกแฟนกินยาคุมฉุกเฉนเม็ดแรกภายใน1ชม.กินเม็ดที่2ตามเวลาแต่แฟนไม่มึอาการข้างเคียงอะไรเลยผิดปกติไหมครับเป็นไปได้ไหมครับว่านาคุมฉุกเฉินหมดอายุ
สวัสดีค่ะ การใช้ยาคุมชนิดฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ ไม่จำเป็นต้องเกิดผลข้างเคียงในทุกคน และการมีผลข้างเคียงไม่ได้บอกว่ายาได้ผลหรือไม่ได้ผลแนะนำสังเกตรอบเดือนหลังจากนี้ หรืออาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนไม่มาตามปกติ ควรไปยืนยันผลที่รพ.และหาสาเหตุต่อไป